b'\n_START_ARTICLE_\nLansangang N64 (Pilipinas)\n_START_PARAGRAPH_\nAng Pambansang Ruta Blg. 64 (N64) ay isang pambansang daang primera ng sistema ng lansangang bayan sa Pilipinas. Dumadaan ito sa hilagang bahagi ng lalawigan ng Kabite.\n_START_SECTION_\nKawit papuntang Tanza\n_START_PARAGRAPH_\nAng hilagang bahagi ng N64 ay bumubuong karugtong ng E3 (o Manila\xe2\x80\x93Cavite Expressway) mula Kalakhang Maynila. Dumadaan ang N64 sa kahabaan ng Daang Centennial (bahagi ng Lansangang Antero Soriano) kalinya ng baybay-dagat ng Kabite, nilalagpasan ang Kawit, Noveleta at Rosario. Bumubuo itong bahagi ng Daang Radyal Blg. 1 (R-1) ng lumang sistema ng daang arteryal ng Kamaynilaan.\n_START_SECTION_\nTanza papuntang Trece Martires\n_START_PARAGRAPH_\nSa Tanza liliko ang N64 paloob papuntang Trece Martires sa kahabaan ng isang 12 kilometro (o 7.5 milyang) pambansang daan na may dalawa hanggang apat na linya na tinatawag na Daang Tanza\xe2\x80\x93Trece Martires.'